**นโยบายวิทยาลัยการอาชีพสองพี่น้อง**

๑. > มุ่งจัดระบบการประกันคุณภาพการศึกษา  โดยจัดเป็นส่วนหนึ่งของการทำงานปกติ ซึ่งบุคลากรของสถานศึกษาทุกคน ทุกฝ่าย/งาน/สาขาวิชาต้องมีความเข้าใจ ตระหนัก และความพยายามในการปฏิบัติให้สามารถนำพาสถานศึกษาผ่านเกณฑ์การประเมินไปสู่ คุณภาพการศึกษา และส่งผลให้นักศึกษามีคุณภาพ ทั้งด้านทักษะวิชาชีพ และคุณธรรม จริยธรรม ทั้งภายในโดยต้นสังกัดและภายนอกโดยสมศ.สำนักงานรับรองมาตรฐานและประเมินคุณภาพการศึกษา (องค์การมหาชน)  (สมศ.)

๒. > มุ่งเน้นลดอัตราการออกกลางคันของนักศึกษาลงในทุกระดับ  โดยจัดให้มีกระบวนการ  วิธีการช่วยเหลือนักเรียนทั้งภายในห้องเรียน กิจกรรมนอกห้องเรียน และกิจกรรมเสริมหลักสูตร เพื่อส่งเสริม สนับสนุนให้นักเรียนนักศึกษามีความสนใจ ตั้งใจ มีผลสัมฤทธิ์ตามเกณฑ์ที่กำหนด

๓. > จัดกระบวนการเรียนรู้ที่มุ่งเน้นผู้เรียนเป็นสำคัญ  พัฒนาเทคนิค  วิธีการสอนที่เน้นผู้เรียนเป็นสำคัญ เกิดทักษะ/สมรรถนะการปฏิบัติงานทางวิชาชีพ  โดยการสอนให้เกิดชิ้นงาน  โครงงาน  โครงการ  ในทุกสาขาวิชา

๔. > ส่งเสริม  สนับสนุน  ปรับปรุงให้มีการวัดผลการศึกษาตามสภาพจริง  มีระบบการวัด ที่เที่ยงตรง  มีคุณภาพทั้งภาคทฤษฎีและภาคปฏิบัติ  โดยมีกระบวนการพัฒนาผู้เรียนตามศักยภาพ  เช่น  การสอนซ่อมเสริม  การศึกษาค้นคว้าเพิ่มเติม  เพื่อให้มีผลการเรียนที่มีประสิทธิภาพยิ่งขึ้น

๕. > จัดให้มีการสอบมาตรฐานวิชาชีพ  การสอบ V-net ของนักศึกษา  มีมาตรฐานเป็นที่ยอมรับ  มีข้อสอบที่มีมาตรฐานทุกสาขาวิชา  โดยคณะกรรมการผู้ทรงคุณวุฒิระดับอาชีวศึกษาจังหวัด  บุคลากรภายนอก และสถาบันทดสอบทางการศึกษาแห่งชาติ (องค์การมหาชน) (สทศ.) มีการกระตุ้นเร่งเร้า  มีกระบวนการให้นักศึกษาสอบผ่านเกณฑ์มาตรฐานทุกสาขาวิชา

๖. > มุ่งจัดการศึกษาสร้างเครือข่ายร่วมกับสถานประกอบการ เสริมสร้างความร่วมมือ ด้านทวิภาคี และการฝึกงานของสถานศึกษาที่มีคุณภาพ  ร่วมกันจัดทำหลักสูตรฐานสมรรถนะ  เพื่อพัฒนาผู้เรียนให้เป็นที่ต้องการของตลาดแรงงาน

๗. > ส่งเสริมพัฒนาศูนย์วิทยบริการ  ระบบข้อมูลสารสนเทศให้มีแหล่งเรียนรู้ที่หลากหลาย  พัฒนาระบบห้องสมุดให้มีระบบการสืบค้นที่ทันสมัย  มีหนังสืออ้างอิงที่มีคุณภาพอย่างพอเพียงครบ   ทุกสาขาวิชา  เป็นแหล่งเรียนรู้ที่มีกิจกรรมส่งเสริมกระตุ้นให้ผู้ใช้บริการมีความพึงพอ ใจ  และมีปริมาณเพิ่มขึ้น

๘. > ส่งเสริม  สนับสนุนในการจัดหาครุภัณฑ์  วัสดุฝึก  เครื่องมือ  ระดมทรัพยากร เพื่อการจัดการเรียนรู้ของนักศึกษาในทุกสาขาวิชาอย่างมีประสิทธิภาพและเพียง พอ  มีระบบ การบำรุงรักษา  ดูแลให้มีความทันสมัย  และพร้อมใช้งานได้อย่างมีประสิทธิภาพอยู่เสมอ

๙. > มุ่งเน้นให้นักศึกษามีสมรรถนะ  ตามสาขาวิชาชีพตอบสนองตลาดแรงงาน  เพื่อเข้าสู่ประชาคมอาเซียน